Paralympyske Winterspullen 2018

De Paralympyske Winterspullen 2018 (Koreaansk: 평창 동계 패럴림픽; transliteraasje: Pyeongchang Donggye Paereollimpik) wiene in grut ynternasjonaal sportevenemint foar atleten mei in lichaamlike beheining, yn 'e tradysje fan 'e Paralympyske Spullen, dat begjin 2018 holden waard yn it Súdkoreaanske Pyeongchang. Hjiroan namen 49 lannen en mear as 570 sporters diel. It wie de tolfde kear dat de Paralympyske Simmerspullen organisearre waarden. De iepeningsseremoanje fûn plak op 9 maart en de ôfslutingsseremoanje op 18 maart. It sportbarren omfieme 80 ûnderdielen yn 6 ûnderskate sporten. It snowboarden, dat op 'e foarrige edysje fan 'e Paralympyske Winterspullen, yn 2014 yn Sotsji, noch út twa ûnderdielen bestie en ûnderbrocht wie by it alpineskyen, waard yn Pyeongchang foar it earst yn tsien ferskillende ûnderdielen en as in selsstannige sport beoefene. Foar de Paralympyske Winterspullen fan Pyeongchang waarden deselde fasiliteiten brûkt dy't earder, yn febrewaris, brûkt wiene foar it hâlden fan 'e Olympyske Winterspullen.

Organisaasje
As ûnderdiel fan 'e offisjele oerienkomst tusken it Ynternasjonaal Paralympysk Komitee (IPC) en it Ynternasjonaal Olympysk Komitee (IOC) dy't sletten waard yn 2001, organisearret it gastlân fan 'e Olympyske Winterspullen ek de Paralympyske Winterspullen. Sadwaande waard dit sportevenemint yn maart 2018 holden yn Pyeongchang, yn Súd-Koreä, dêr't gebrûk makke wurde koe fan 'e fasiliteiten en akkomodaasjes fan 'e Olympyske Winterspullen dy't in moanne earder, yn febrewaris 2018, ek yn Pyeongchang holden wiene.

Yn 'e oanrin ta de Paralympyske Winterspullen fan 2018 spilen de organisaasje guon fan deselde problemen parten dêr't ek de Olympyske Winterspullen mei te krijen hân hiene. Dêrby gie it û.m. om 'e politike ynstabiliteit op it Koreaanske Skiereilân troch de spannings tusken Noard- en Súd-Koreä. Dy swierrichheden waarden glêdstrutsen doe't de beide lannen yn jannewaris, in pear wiken foar it begjin fan 'e Olympyske Spullen, ta oerienstimming kamen om alteast foar de perioade fan 'e beide sporteveneminten de striidbile te begraven. Fierders spile op 'e nij de neisleep fan it Russysk dopingskandaal fan 'e spullen yn Sotsji, krekt sa't dat ek in probleem west hie foarôfgeande oan 'e Paralympyske Simmerspullen fan 2016, yn Rio de Janeiro. Doe wie it lidmaatskip fan Ruslân troch it Ynternasjonaal Paralympysk Komitee opskoarre, en foar de spullen yn Pyeongchang kaam dêr gjin feroaring yn. Wol waard guon Russyske sporters tastien en doch mei as 'neutrale' atleten.

Sporten
Op 'e Paralympyske Winterspullen fan 2018 waard troch de atleten dielnommen oan yn totaal 80 ûnderdielen dêr't medaljes foar útrikt waarden, ferdield oer 6 offisjele sporten. It snowboarden, dat op 'e Paralympyske Winterspullen fan 2014, yn Sotsji, noch by it alpineskyen ûnderbrocht wie, waard no foar it earst erkend as selsstannige sport. Boppedat waard it tal ûnderdielen fan it snowboarden útwreide fan 2 nei 10.

 20px alpineskyen
 20px biatlon
 20px rolstoelcurling
 20px skyrinnen
 20px slidehockey
 20px snowboarden

 Kalinder

 Dielnimmende lannen 
Hjirûnder de dielnimmende lannen oan 'e Paralympyske Winterspullen fan 2018, mei it tal yndividuële sporters werjûn. Ruslân wie as lân útsletten fan dielname fanwegen it dopingskandaal op de Olympyske Winterspullen 2014. Wol diene der 29 yndividuële Russyske sporters mei as 'neutrale' atleten ûnder de Paralympyske flagge. Trije lannen (Georgje, Noard-Koreä en Tadzjikistan) namen yn Pyeongchang foar it earst diel oan 'e Paralympyske Winterspullen.

 Medaljespegel 
 rang lân goud sulver brûns totaal 1 border|20px Feriene Steaten 13 15 8 36 2 border|20px neutrale atleten (Ruslân) 8 10 6 24 3 border|20px Kanada 8 4 16 28 4 border|20px Frankryk 7 8 5 20 5 border|20px Dútslân 7 8 4 19 6 border|20px Oekraïne 7 7 8 22 7 border|20px Slowakije 6 4 1 11 8 border|20px Wyt-Ruslân 4 4 4 12 9 border|20px Japan 3 4 3 10 10 border|20px Nederlân 3 3 1 7 11 border|15px   Switserlân 3 0 0 3 12 border|20px Itaalje 2 2 1 5 13 border|20px Grut-Brittanje 1 4 2 7 14 border|18px  Noarwegen 1 3 4 8 15 border|20px Austraalje 1 0 3 416 border|20px Finlân 1 0 2 3 border|20px Nij-Seelân 1 0 2 3 border|20px Súd-Koreä (gastlân) 1 0 2 3 19 border|20px Kroaasje 1 0 1 220 border|20px Kazachstan 1 0 0 1 border|20px Sina 1 0 0 1 22 border|20px Eastenryk 0 2 5 7 23 border|20px Spanje 0 1 1 2 24 border|20px Sweden 0 1 0 125 border|20px Belgje 0 0 1 1 border|20px Poalen 0 0 1 1

 Keppelings om utens 
 Offisjele webside fan 'e Olympyske en Paralympyske Simmerspullen fan 2018
 Offisjele webside fan it Ynternasjonaal Paralympysk Komitee


2018
Kategory:Barren yn 2018
Kategory:Skiednis fan Súd-Koreä
Kategory:Sportevenemint yn Súd-Koreä